Ekteskapet

Ekteskapet var en viktig institusjon i norrøn tid. Hvorfor? Hvordan blir ekteskapet beskrevet i Gunnlaugssoga?

Det var viktig å føre ætten videre, for ekteskap skapte nye slektsbånd. Ætten sto alltid veldig sterkt på den norrøne tiden.

I starten av sogaen drømmer Torstein, faren til Helga, om at han hjemme på Borg og oppå taket til huset sitter det en svane. En stor ørn kommer flygende ovenfra fjellet og setter seg ved siden av svanen. Senere kommer det en ny ørn. Disse ørnene krangler og sloss til blods, og det hele ender med at begge detter ned fra taket og dør. Svanen sitter fortsatt på taket, og straks etter kommer en falk og setter seg ved siden av svanen. De flyr så bort, og sliker ender drømmen. Ørnene symboliserer Gunnlaug og Ravn, og falken er Torkjell. Ørnene representere større personer, mens falken er mindre og raskere og falken er mer "på" enn det ørnene er. Dette er stemmer veldig bra, for dette gir oss et frampek for hva som skjer i slutten av sogaen. Torkjell gifter seg med Helga.

Ekteskap i norrøn tid var en viktig sosial og juridisk hendelse, og hadde faste normer og regler fra begynnelse til slutt. Ekteskapet fikk juridiske konsekvenser når det gjaldt arv og eiendom, og sosiale konsekvenser ved at både to individer og to slekter ble knyttet sammen. Et ekteskap som bandt to slekter sammen på denne måten, innebar dermed at slektene skulle leve i fred med hverandre og holde sammen. De var også ofte nødt til å hjelpe hverandre hvis dette trengtes.

Ettersom et ekteskap hadde store sosiale og eiendomsmessige konsekvenser var det derfor ikke bare opp til enkeltmennesker å arrangere ekteskap. Et ekteskap var derfor i realiteten en kontrakt mellom familiene, hvor det var familiene som var med på å styre prosessen mot ekteskap, og som hadde det avgjørende ordet. Det er likevel liten tvil om at de som skulle gifte seg ikke har vært totalt underkastet familiens ønsker. Det finnes flere eksempler i sagalitteraturen hvor det fortelles om konflikten mellom individuelle ønsker og familiens krav. Det var blant annet viktig at ekteparet kunne samarbeide godt, hvis ikke fungerte ikke ekteskapet Det var dessuten fordelaktig for begge familiene at ekteskapet holdt, så å presse gjennom et ekteskap mot de unges vilje var sjelden en god idé.